Sasta

Yrityksen perustiedot 
pienoiskuva
Sasta Oy on suomalainen osakeyhtiö, joka suunnittelee ja valmistuttaa erä-, retkeily- ja metsästysvaatteita. Yrityksen kotipaikka on Nurmes. Yhtiön päätoimiala on vaatteiden valmistus, erityisesti korkealaatuisten ja funktionaalisten, luonnossa liikkumiseen tarkoitettujen takkien, housujen sekä väli- ja aluskerrastojen valmistus (TOL 14130). 

Vuonna 1969 perustettu perheyritys on tunnettu erityisesti ajattomista, kestävistä, korjattavista ja kierrätettävistä sekä pääosin luonnonmukaisista materiaaleista valmistetuista erä-, retkeily- ja metsästysvaatteistaan. Etenkin Sasta Oy:n suunnittelemat anorakit ja erätakit ovat moninkertaisia testivoittajia. Sasta Oy:n tärkeimmät vientialueet ovat Eurooppa ja Aasia.

Sasta Oy:n pääomistajana toimii kotimainen perhesijoitusyhtiö Wentura Oy.

 Historiaa 

Saastamoisten kauppiassuku aloitti liiketoimintansa Nurmeksessa 1930-luvulla, kun Eino Saastamoinen toimi kulkukauppiaana ja myöhemmin torikauppiaana. Toiminta oli kannattavaa ja sen seurauksena syntyi E. Saastamoisen vaateliike.

Sasta-tuotemerkki syntyi vuonna 1969, kun Urpo Saastamoinen teki ensimmäisen eräpuvun vihreästä sarkakankaasta.Saarelainen s. 15. Sasta tuleekin nimestä Saastamoinen. Alun perin metsästys- ja ulkoiluvaatteita valmistettiin vaatekaupan myymälärakennuksen yhteydessä, mutta vuonna 1984 Sasta Oy eriytettiin myymäläyhtiöstä omaksi yhtiökseen. 

Sasta oli aikoinaan suuri työllistäjä Nurmeksessa ja parhaimmillaan yrityksellä oli toista sataa työntekijää. Suomen tekstiili- ja vaatetusteollisuuden rakennemuutokset sekä 1990-luvun alun lama siirsivät ompelutyöt ulkomaille. Nykyään Sasta Oy suunnittelee kaikki vaatteensa Suomessa ja valmistuttaa ne Euroopassa. 

 Toiminta 
Sasta Oy työllisti vuonna 2025 noin 10 henkilöä lähinnä hallinnossa, tuotekehityksessä, myynnissä ja markkinoinnissa sekä asiakaspalvelussa. Alihankkijayrityksissä Sasta Oy työllisti enimmillään jopa noin 100 ihmistä.

Yrityksen hallituksen jäsenenä toimiva Jari Saastamoinen on kolmannen polven Saastamoinen, joka toimii yrityksen palveluksessa. Hänen sisarensa Kirsi Kärkkäinen vastasi syyskuuhun 2025 saakka yrityksen mallistosta ja tuotekehityksestä. 

Yhtiön toimitusjohtajana toimii Toni Kemppinen. 

Sasta Oy:n liikevaihto vuonna 2024 oli noin 1,2 miljoonaa euroa.

 Tuotekategoria, käyttäjäkohderyhmät sekä kilpailijat 
Sasta Oy suunnittelee ja valmistuttaa erä-, retkeily- ja metsästysvaatteita Pohjoisen pallonpuoliskon autenttisiin ja vaativiin erämaaoloihin ja ulkoiluolosuhteisiin. 

Sasta Oy:n ydinkohderyhmää erä- ja ulkoiluharrastajien keskuudessa ovat laatutietoiset, funktionaalisuutta, kestävyyttä ja vastuullisuutta arvostavat eränkävijät, luonnonystävät ja seikkailijat Euroopassa, Aasiassa ja Pohjois-Amerikassa. Yrityksen vaatteita näkyy yhä enemmän erämaaolosuhteiden ja luonnonpuistojen lisäksi myös erilaisissa kaupunkiympäristöissä. Sasta Oy yhdistää luonnonläheisen funktionaalisuuden sekä ajattoman designin ja siksi sen vaatteet sopivat tänä päivänä niin eräretkelle kuin kaupungin kaduille. Yhä useampi urbaani ulkoilija, työmatkapyöräilijä, valokuvaaja tai koiranomistaja valitsee Sastan mukavuuden, vastuullisuuden ja tyylin vuoksi.

Metsästysalalla Sasta Oy:n ydinkohderyhmänä ovat vastuulliseen metsästykseen sitoutuneet elämysmetsästäjät, traditiometsästäjät ja ruokametsästäjät Euroopassa ja Pohjois-Amerikassa. Sasta Oy:n kohderyhmänä on myös moninainen joukko paljon luonnossa liikkuvia ammatti-ihmisiä, kuten esimerkiksi riistanvartijat. 

Sasta Oy:n vaatteissa käyttäjäkuntaan vetoaa vahvasti vastuullinen elinkaariajattelu, autenttisuus ja luonnonmukaiset materiaalit, ajattomat ja aikaa kestävät monisesonkiset vaatemallistot sekä korkea laatutaso ja erinomainen funktionaalisuus. Erityisen hyvin Sasta Oy tunnetaan teknisistä hupuistaan ja hyvästä ylävartalon liikkuvuudesta.

 Vastuullisuus ja kestävä kulutus 
Sasta Oy omaa aivan erityislaatuisen ja vahvaa ideologisuutta omaavan vastuullisuusprofiilin. Tällä saralla Sasta Oy onkin yksi markkinoiden vastuullisimmista brändeistä ulkoiluvaateliiketoiminnan alueella. Alla on poimintoja Sasta Oy:n vastuullisuusfilosofiasta;

 Sasta Oy pyrkii vähentämään ulkoilevien ja luonnossa liikkuvien ihmisten luonnolle aiheuttamaa kokonaisrasitusta vähentämällä erä-, retkeily- ja metsästysvaatteiden kokonaismyyntiä ja -valmistusta kansainvälisillä ulkoiluvaatemarkkinoilla
 Sasta Oy rajoittaa voimakkaasti itse suunnittelemiensa vaatteiden vuosittaisia valmistus- ja myyntimääriä Always Limited -periaatteensa mukaisesti omaakin liiketoiminnan kasvua samalla rajoittaen
 Sasta Oy pyrkii ideologiansa mukaisesti myymään elinkaareltaan pitkäaikaisia vaatteita ja vaatemallistoja
 Sasta Oy suosii toiminnassaan autenttisia, ekologisia, luonnonmukaisia ja kierrätettyjä materiaaleja, kuten luomupuuvillaa, luomuvillaa sekä kierrätettyä polyesteriä
 Sasta Oy välttää tuotantoketjun kautta eläimille kipua ja kärsimystä aiheuttavien valmistusmateriaalien käyttöä 
 Sasta Oy on luopunut perfluorialkyyliyhdisteistä ja siirtynyt C0‑viimeistyksiin (PFC-free) tavoitteena vähentää ympäristökuormitusta
 Sasta Oy pyrkii tuotantoketjussaan pitkäaikaisiin materiaalivalintoihin ja ylisesonkisiin materiaalihankintoihin
 Sasta Oy seuraa tuoterekisteröinnin ja vuosittaisten asiakaskyselyjen kautta tuotteidensa käyttöä ja tuote-elinkaaren jatkuvuutta sekä tarjoaa tuotekohtaista korjaus-, jälleenmyynti- ja kierrätyspalvelua
 Sasta Oy tuottaa valtaosan vaatetuotannosta EU:ssa, ja vuonna 2023 jopa noin 93 % materiaalien painosta oli peräisin EU:n alueelta
 Sasta Oy käyttää GO-alkuperämerkittyä tuulivoimaa ja osallistuu hankkeeseen, jossa pyritään vesivoimalan purkuun ja jokireitin palauttamiseen luonnontilaan
 Sasta Oy käyttää osan positiivisesta liikevoitostaan Suomen kansallispuistojen kehittämiseen ja/tai luonnonsuojelukohteiden tukemiseen
 Sasta Oy on mukana Scandinavian Outdoor Groupin ilmastoaloitteessa ja Suomen Tekstiili & Muoti ry:n "Hiilineutraali tekstiiliala 2035" -sitoumuksessa, tavoitteena olla hiilineutraali yritys vuoteen 2030 mennessä

 Omistajuus ja brändi-identiteetti 
Sasta Oy on siirtynyt keskitetysti omistetusta perheyhtiöstä kohti kasvua ja kansainvälistä kehitystä. Kesäkuussa 2024 Sasta Oy:n enemmistöomistajuus siirtyi perheomisteiselle sijoitusyhtiölle, Wentura Oy:lle. Vähemmistöomistajina toimivat Tiikeri Partners Oy ja ILH Invest Oy sekä Saastamoisen perustajasuku, joka säilytti yhtiössä merkittävän omistuksen. 

Sasta Oy kuvaa brändinsä juurtuvan pysyvästi Pohjois-Karjalan erämaaluontoon, eränkäyntiperinteisiin sekä suomalaiseen erämaakokemukseen. Sasta tähtää paitsi erämaassa selviytymisen myös erämaaolosuhteissa suojautumisen, toimimisen ja hyvinvoimisen eli kokonaisvaltaisen erämaaonnellisuuskokemuksen saavuttamiseen älykkään pukeutumisen ja laadukkaan vaatetuksen kautta, kuten se on tehnyt alkaen ensimmäisestä erämaa-asusta vuonna 1969.

 Lähteet 

Viitteet

 Aiheesta muualla 
 Sastan kotisivut

Luokka:Vaatemerkit
Luokka:Suomalaiset teollisuusyritykset
Luokka:Suomalaiset vaatetusalan yritykset
Luokka:Suomalaiset perheyritykset
Luokka:Nurmes